open-index/open-wikipedia-markdown huggingface dataset:
तांग राजवंश

**थाङ राजवंश** (, थाङ छाउ) चीन का एक राजवंश था, जिसका शासनकाल सन् ६१८ ईसवी से सन्न ९०७ ईसवी तक चला। इनसे पहले सुई राजवंश का ज़ोर था और इनके बाद चीन में पाँच राजवंश और दस राजशाहियाँ नाम का दौर आया। थाङ राजवंश की नीव 'ली' (李) नामक परिवार ने रखी जिन्होनें सुई साम्राज्य के पतन काल में सत्ता पर क़ब्ज़ा कर लिए। इस राजवंश के शासन में लगभग १५ साल का एक अंतराल आया था, जो ८ अक्टूबर ६९० से ३ मार्च ७०५ तक चला, जिसमें दुसरे झोऊ राजवंश की महारानी वू ज़ेतियाँ ने कुछ समय के लिए राजसिंहासन पर नियंत्रण हासिल कर लिया।

थाङ साम्राज्य ने शिआन के शहर को अपनी राजधानी बनाया और इस समय शिआन दुनिया का सब से बड़ा नगर था। इस दौर को चीनी सभ्यता की चरम सीमा माना जाता है। चीन में पूर्व के हान राजवंश को इतनी सम्मान से याद किया जाता है कि उनके नाम पर चीनी जाति को हान चीनी बुलाया जाने लगा, लेकिन तांग राजवंश को उनके बराबर का या उनसे भी महान वंश समझा जाता है। ७वीं और ८वीं शताब्दियों में तांग साम्राज्य ने चीन में जनगणना करवाई और उन से पता चलता है कि उस समय चीन में लगभग ५ करोड़ नागरिकों के परिवार पंजीकृत थे। ९वीं शताब्दी में वे जनगणना पूरी तो नहीं करवा पाए लेकिन अनुमान लगाया जाता है कि देश में समृद्धि होने से आबादी बढ़कर ८ करोड़ तक पहुँच चुकी थी। इस बड़ी जनसंख्या से तांग राजवंश लाखों सैनिकों की बड़ी फौजें खड़ी कर पाया, जिनसे मध्य एशिया के क्षेत्रों में और रेशम मार्ग के बहुत मुनाफ़े वाले व्यापारिक रास्तों पर यह वंश अपनी धाक जमाने लगी। बहुत से क्षेत्रों के राजा तांग राजवंश को अपना मालिक मानने पर मजबूर हो गए और इस राजवंश का सांस्कृतिक प्रभाव दूर और व्यापक में कोरिया, जापान और वियतनाम पर भी महसूस किया जाने लगा।

थाङ दौर में सरकारी नौकरों को नियुक्त करने के लिए प्रशासनिक इम्तिहानों को आयोजित किया जाता था और उस आधार पर उन्हें सेवा में रखा जाता था। योग्य लोगों के आने से प्रशासन में बेहतरी आई। संस्कृति के क्षेत्र में इस समय को चीनी कविया का सुनहरा युग समझा जाता है, जिसमें चीन के दो सब से प्रसिद्ध कवियों - ली बाई और दू फ़ू - ने अपनी रचनाएँ रची। हान गान, झांग शुआन और झऊ फ़ंग जैसे जाने-माने चित्रकार भी थाङ युग में ही रहते थे। इस युग के विद्वानों ने कई ऐतिहासिक साहित्य की पुस्तकें, ज्ञानकोश और भूगोल-प्रकाश लिखे जो आज तक पढ़े जाते हैं। इसी दौरान बौद्ध धर्म भी चीन में बहुत फैला और विकसित हुआ। थाङ राजवंश के काल में काफी विकास हुआ और स्थिरता आई चीन में, सिवाय अन लुशान विद्रोह और केन्द्रीय सत्ता के कमजोर होने के बाद जो के साम्राज्य के अंतिम वर्षो में हुआ। थाङ शासकों ने जिएदूशी नाम के क्षेत्रीय सामंतो को नियुक्त किया अलग अलग प्रान्तों में पर ९वी सदी के अंत तक इन्होने थाङ साम्राज्य के विरुद्ध युद्ध शुरू कर दिया और खुदके स्वतंत्र राज्य स्थापित किए।

## इन्हें भी देखें
* सुई राजवंश
* चीन के राजवंश
* हान राजवंश

## सन्दर्भ


श्रेणी:चीन के राजवंश
श्रेणी:चीन का इतिहास
सॉल्ट

***सॉल्ट*** () 2010 में बनी एक्शन थ्रिलर फ़िल्म है जिसमें एंजेलिना जोली मुख्य भुमिका में है।

## पात्र
* एंजेलिना जोली - एवलिन सॉल्ट।
* लिव श्रिबर - टेड विंटर।
* शिवेटल इजिओफॉर - पिबॉडी।
* डैनियल ओब्र्शस्की - वसिली ओर्लोव।
* औगस्ट डेह्ल - माइकल क्राउस।

## बाहरी कड़ियाँ
शहरी उपप्रान्त (चीन)

**शहरी उपप्रान्त** (चीनी: 副省级行政区, फ़ुशॅन्गजी चेन्गशी) जनवादी गणतंत्र चीन के उन नगरों को कहा जाता है जो वैसे तो किसी प्रांत का हिस्सा होने के नाते उसके प्रशासन के अधीन होते हैं, लेकिन जिन्हें आर्थिक और न्याय-सम्बन्धी मामलों में स्वतन्त्र रूप से व्यवस्था करने का अधिकार है। मिसाल के लिए शिआन शहर शान्शी प्रांत की राजधानी भी है लेकिन उसे शहरी उपप्रान्त का दर्जा भी प्राप्त है।

## शहरी उपप्रान्तों का नक़्शा

## इन्हें भी देखें
* चीन

## सन्दर्भ


श्रेणी:चीन के नगर
श्रेणी:चीन के प्रांत
श्रेणी:चीन का प्रशासन
शिआन

thumb|240px|शिआन के नज़ारे, ऊपर बाई तरफ़ से घड़ी की तरह गोल घुमते हुए: मिटटी की फ़ौज, 'महान जंगली बत्तख़' बौद्ध पगोडा, शिआन ढोल मंज़िल, शिआन घंटाघर, शिआन की नगर दीवार, तंग स्वर्ग बाग़
**शिआन** (चीनी: 西安; अंग्रेज़ी: Xi'an) चीन के शान्शी प्रांत की राजधानी है और चीन की प्रशासनिक प्रणाली में शहरी उपप्रान्त का दर्जा रखता है। वेई नदी के किनारे स्थित शिआन का इतिहास ३,१०० वर्षों से चला आ रहा है और यह चीन के प्राचीनतम शहरों में से एक है। मिंग राजवंश के दौर से पहले इसे 'चंगअन' के नाम से जाना जाता था। शिआन प्राचीन चीन की चार महान राजधानियों में से एक है और कई चीनी राजवंशों ने इसे अपनी राजधानी के रूप में प्रयोग किया है, जिनमें झोऊ, चिन, हान, सुई और तंग राजवंश शामिल हैं। शिआन ऐतिहासिक रेशम मार्ग का सब से पूर्वी केंद्र था, जहाँ से माल मध्य पूर्व, भारत और यूरोप के बाज़ारों तक आया-जाया करता था। चीन की प्रसिद्ध 'मिटटी की फ़ौज' भी शिआन में ही स्थित है, जो अब पर्यटकों के लिए एक बड़ा आकर्षण है और जिसमें सन् १९७४ में हज़ारों सैनिकों की मूर्तियाँ कुछ किसानों को अकस्माक ही प्रथम चिन सम्राट के मक़बरे में मिल गई। सन् २०१० में शिआन शहरी क्षेत्र की आबादी लगभग ८० लाख थी।

## इन्हें भी देखें
* शान्शी प्रांत
* तंग राजवंश
* चीन

## सन्दर्भ


श्रेणी:चीन का इतिहास
श्रेणी:चीन के नगर
श्रेणी:चीन की ऐतिहासिक राजधानियाँ
श्रेणी:शान्श़ी के शहर
श्रेणी:चीन के शहर
तिब्बती-बर्मी भाषा-परिवार

[thumb|220px|[म्यान्मार|बर्मा के भाषा-परिवार]]
[thumb|220px|[भारतीय उपमहाद्वीप के भाषा-परिवार]]
[thumb|220px|[चीन के भाषा-परिवार]]
**तिब्बती-बर्मी भाषा परिवार** पूर्वी एशिया, दक्षिण-पूर्वी एशिया के पहाड़ी इलाक़ों और भारतीय उपमहाद्वीप में बोली जाने वाली लगभग ४०० भाषाओं का एक भाषा-परिवार है। इसका नाम इस परिवार की दो सब से ज़्यादा बोली जाने वाली भाषाओं पर रखा गया है - तिब्बती भाषा (जो ८० लाख से अधिक लोग बोलते हैं) और बर्मी भाषा (जो ३.२ करोड़ से अधिक लोग बोलते हैं)। यह भाषा-परिवार चीनी-तिब्बती भाषा परिवार की एक उपशाखा है, लेकिन चीनी भाषा और इन भाषाओँ में बहुत अंतर है।

## इन्हें भी देखें
* तिब्बती भाषा
* बर्मी भाषा
* चीनी-तिब्बती भाषा परिवार

## सन्दर्भ


श्रेणी:भाषा-परिवार
*
ईदगाह मस्जिद, काशगर

[thumb|230px|[काश्गर की ईदगाह मस्जिद]]
**ईदगाह मस्जिद** (उइग़ुर: , हेतगाह मॅसचिती; अंग्रेज़ी: Id Kah Mosque, ईद काह मॉस्क) पश्चिमी जनवादी गणतंत्र चीन के शिन्जियांग प्रान्त के काश्गर शहर में स्थित एक मस्जिद है। यह चीन की सबसे बड़ी मस्जिद है, जिसमें १०,००० से २०,००० नमाज़ी समा सकते हैं। रमज़ान के दौरान यहाँ कभी-कभी १ लाख लोगों तक का जमावड़ा हो जाता है। इसका निर्माण सन् १४४२ (अनुमानित) में शक़सिज़ मिर्ज़ा () ने करवाया, जो उस समय काश्गर के शासक थे। यहाँ पहले से सन् ९९६ से बने हुए कुछ हिस्से थे जिन्हें मस्जिद में शामिल कर लिया गया।

## विवरण
ईदगाह मस्जिद १६,८०० वर्ग मीटर के क्षेत्रफल पर फैली हुई है। मस्जिद के मुख और अन्य भागों में पीले रंग की टाइलें लगी हुई हैं और समय-समय पर इमारत की मरम्मत की जा चुकी है। मस्जिद का अध्ययन करने वाले विशेषज्ञों के अनुसार इस मस्जिद की शैली मध्य एशिया और मध्य पूर्व से ज़्यादा मिलती है और चीन की अन्य मस्जिदों से कम। सामने के आँगन में पेड़ लगे हुए हैं और वहाँ पानी से भरा एक हौज़ है जहाँ अनुयायी मस्जिद के मुख्य भाग में दाख़िल होने से पूर्व वुज़ु करते हैं (यानी हाथ इत्यादि धोकर शुद्ध करते हैं)।

## इन्हें भी देखें
* काश्गर

## सन्दर्भ


श्रेणी:चीन के धार्मिक स्थल
श्रेणी:मध्य एशिया के धार्मिक स्थल
श्रेणी:मस्जिद
श्रेणी:शिंजियांग
अल्ताई भाषा-परिवार

**अल्ताई** (अंग्रेज़ी: Altaic languages, ऑल्टेइक लैन्गवेजिज़) एक भाषा-परिवार माना जाता था जिसमें तुर्की भाषाएँ, मंगोल भाषाएँ, तुंगुसी भाषाएँ, जापानी भाषाएँ और कोरियाई भाषा आती थीं। अल्ताई भाषाएँ यूरेशिया के बहुत ही विस्तृत क्षेत्र में बोली जाने वाली मानी जाती थीं जो पूर्वी यूरोप से लेकर मध्य एशिया से होता हुआ सीधा जापान तक जाता था। इस परिवार में कुल मिलकर लगभग ७० जीवित भाषाएँ आती थीं और इन्हें बोलने वालों की तादाद वर्तमान विश्व में लगभग ५० करोड़ थी।

## विवाद
बहुत से भाषावैज्ञानिकों के इस भाषा-परिवार के अस्तित्व को मानाने के बावजूद कुछ ऐसे विद्वान भी हैं जो इसे नहीं मानते। इनका कहना है कि ऐसा कोई भाषा-परिवार नहीं है और इन सब पृथक भाषाओँ को ज़बरदस्ती एक समूह में ठूंसा जा रहा है। यह बात सभी मानते हैं कि इन भाषाओँ की बहुत सी चीज़ें आपस में मिलती हैं। अल्ताई भाषा-परिवार के हिमायती कहते हैं कि यह इसलिए हैं क्योंकि यह सभी एक ही प्राचीन आदिम-अल्ताई भाषा की संतानें हैं। अल्ताई भाषा-परिवार के विरोधी कहते हैं कि ऐसी कोई भाषा कभी थी ही नहीं और इन भाषा की समानताएँ इसलिए उत्पन्न हुई क्योंकि इन्हें बोलने वालों में आपसी मिश्रण बहुत रहा है जिस से इन्होंने एक-दुसरे को गहरे रूप से प्रभावित किया है।

## नाम की उत्पत्ति
भाषावैज्ञानिकों का मानना है कि यह भाषा-परिवार जिस आदिम भाषा से शुरू हुआ वह मध्य एशिया के अल्ताई पर्वतों में बोली जाती थी। इसी से इस भाषा-परिवार का नाम पड़ गया है।

## इन्हें भी देखें
* भाषा-परिवार
* तुर्की भाषा-परिवार

## सन्दर्भ


श्रेणी:भाषा-परिवार
श्रेणी:मंगोल इतिहास
*
स्पायरो: इयर ऑफ़ द ड्रैगन

**स्पायरो: इयर ऑफ़ द ड्रैगन** (अंग्रेज़ी: **Spyro: Year of the Dragon**) एक मंच खेल, द्वारा विकसित की है: इन्सोम्निक खेलों और द्वारा प्रकाशित: सोनी कंप्यूटर मनोरंजन प्लेस्टेशन वीडियो गेम कंसोल के लिए। इयर ऑफ़ द ड्रैगन में तीसरी किस्त है स्पायरो श्रृंखला और पिछले स्पायरो खेल प्लेस्टेशन के लिए जारी किया जाएगा. खेल पिछले स्पायरो खेल है कि द्वारा विकसित किया गया था: इन्सोम्निक खेलों. इस प्लेस्टेशन पुस्तकालय में केवल स्पायरो खेल जापान में जारी नहीं मिलता है।

श्रेणी:वीडियो गेम
श्रेणी:स्पायरो द ड्रैगन वीडियो गेम्स
तुजिया भाषा

[thumb|220px|तुजिया [चीन के मध्य के एक क्षेत्र (भूरा रंग) में बोली जाती है]]
**तुजिया भाषा** (चीनी: 土家语, तुजियायु) मध्य चीन में बसने वाले तुजिया लोगों द्वारा बोले जानी वाली तिब्बती-बर्मी भाषा-परिवार की एक भाषा है। इसकी दो उपभाषाएँ हैं: उत्तरी और दक्षिणी। दोनों ही सुरभेदी भाषाएँ हैं, जिनमें बोलते समय लगाए गए सुर के अनुसार शब्दों का अर्थ अलग होता है। तुजिया ने अपने आस-पड़ोस की भाषाओँ से इतने शब्द लिए हैं की उसका तिब्बत-बर्मी परिवार में आगे ठीक से श्रेणीकरण करना मुमकिन नहीं हो सका है। सन् २००५ की जनगणना में हालांकि तुजिया नसल के ८० लाख लोग गिने गए थे, उनमें से केवल ७०,००० ही तुजिया भाषा को मातृभाषा के रूप में प्रयोग करने वाले पंजीकृत हुए।

## लिपि
ऐतिहासिक रूप से तुजिया लिखी नहीं जाती थी और उसकी अपनी लिपि नहीं है। कुछ प्राचीन किताबें मिलीं हैं जिनमें तुजिया शब्दों को चीनी लिपि के चित्रलेखों के ज़रिये प्रस्तुत करने की कोशिश की गई है। वर्तमान युग में तुजिया लिखने के लिए रोमन लिपि का इस्तेमाल किया जाता है।

## इन्हें भी देखें
* तुजिया लोग
* तिब्बती-बर्मी भाषाएँ

## सन्दर्भ


श्रेणी:तिब्बती-बर्मी भाषाएँ
श्रेणी:चीन की भाषाएँ
हुई लोग

thumb|230px|कुछ हुई मुस्लिम लोग
**हुई लोग** (चीनी भाषा: 回族, हुईज़ू; श्याओ'अरजिंग: ) चीन की सरकार द्वारा मान्य एक जाति है जिसके सदस्य मुख्य रूप से चीनी भाषा अपनी मातृभाषा के रूप में बोलने वाले मुस्लिम लोग हैं। इनमें से बहुत से लोग वे हैं जिनके पूर्वज रेशम मार्ग पर यात्री थे और चीन में आ बसे और जिन्होनें चीनी संस्कृति और भाषा अपना ली। हुई लोग सांस्कृतिक दृष्टि से और काफ़ी हद तक देखने में चीन के बहुसंख्यक हान चीनी समुदाय के सदस्यों से मिलते जुलते हैं, लेकिन इन्हें चीन में हान नहीं समझा जाता। यह भी ध्यान रहे कि यह चीन के अन्य मुस्लिम समुदायों, जैसे कि उइग़ुर लोग, से भी भिन्न समझे जाते हैं। हुई लोगों का खान-पान हान चीनियों से मिलता है, लेकिन इसमें कुछ भिन्नताएँ हैं, मसलन ये सूअर का मांस नहीं खाते जो वरना चीनी खाने में आम है।

## इन्हें भी देखें
* हान चीनी

## सन्दर्भ


श्रेणी:चीन की जातियाँ
श्याओ'अरजिंग

[thumb|230px|श्याओ'अरजिंग लिखाई में [चीनी भाषा में मानव अधिकारों की सार्वभौम घोषणा का प्रथम अनुच्छेद]]
thumb|230px|एक शब्दकोश का अंश जिसमें ऊपर चीनी भाषा में, बीच की पंक्ति में अरबी में और सबसे नीचे श्याओ'अरजिंग लिखाई में चीनी भाषा में शब्द
**श्याओ'अरजिंग** या **श्याओजिंग** (रोमन: Xiao'erjing; चीनी: 本经, अर्थ: 'बच्चों की लिखाई' या 'कमतर लिखाई') उस लिखावट को कहा जाता है जहाँ चीनी भाषा को अरबी लिपि के प्रयोग से लिखा जाए। यह चीन के उन मुस्लिम समुदायों द्वारा इस्तेमाल होती है जो चीनी या उस से मिलती भाषाएँ अपनी मातृभाषा के रूप में प्रयोग करते हैं। इनमें पूर्वी और मध्य चीन के हुई लोग प्रमुख हैं, लेकिन पश्चिम चीन के शिनजियांग प्रान्त के दोंगशियांग लोग और चिंग हई और गांसू प्रान्तों के सालार लोग भी हैं।

उर्दू, फ़ारसी और अरबी की तरह श्याओ'अरजिंग भी दाएँ से बाएँ लिखी जाती है, लेकिन उन भाषाओँ में जो मात्राओं को न लिखने की प्रथा है (जिसमें पाठक से सन्दर्भ देखकर मात्रा समझ जाने की उपेक्षा की जाती है) वह श्याओ'अरजिंग में नहीं है। उइग़ुर भाषा की तरह श्याओ'अरजिंग में भी इन मात्राओं को लिखने का कड़ा नियम है। संभव है कि चीनी में स्वरों के भारी महत्व की वजह से यह रिवायत शुरू हुई हो।

## इन्हें भी देखें
* हुई लोग
* चीनी भाषा
* उइग़ुर भाषा

## सन्दर्भ


श्रेणी:चीनी भाषा
श्रेणी:अरबी-फ़ारसी लिपियाँ
उज़बेक

* उज़बेकिस्तान - मध्य एशिया में स्थित एक देश
* उज़बेक लोग - उज़बेकिस्तान और उसके पड़ोसी देशों में बसने वाली एक मानव जाति
* उज़बेक भाषा - उज़बेक लोगों द्वारा बोली जाने वाली तुर्की भाषा-परिवार की एक प्रमुख भाषा
मंगोल भाषा-परिवार

thumb|240px|मोंगोल भाषाओँ का विस्तार
**मंगोल भाषाएँ** (अंग्रेज़ी: Mongolic languages, मोंगोलिक लैग्वेजिज़) पूर्वी एशिया और मध्य एशिया में बोली जाने वाली भाषाओँ का एक भाषा-परिवार है। इसकी सब से नुमाया भाषा मंगोल भाषा है, जो मंगोलिया और चीन के भीतरी मंगोलिया प्रान्त के मंगोल समुदाय कि प्रमुख भाषा है और जिसे लगभग ५२ लाख लोग बोलते हैं। कुछ भाषावैज्ञानिकों के हिसाब से मंगोल भाषाएँ अल्ताई भाषा-परिवार की एक उपशाखा है। मंगोल के अलावा मंगोल भाषा-परिवार में कई अन्य भाषाएँ भी आती हैं, जैसे कि रूस के साइबेरिया क्षेत्र में बोली जाने वाली बुर्यात भाषा, चीन के चिंग हई प्रान्त में बोली जाने वाली कन्गजिआ भाषा और चीन के ही शिनजियांग प्रान्त में बोली जाने वाली दोंगशियांग भाषा।

## इन्हें भी देखें
* मंगोल भाषा
* अल्ताई भाषा-परिवार

## सन्दर्भ


श्रेणी:मंगोल भाषाएँ
श्रेणी:भाषा-परिवार
रामपुर डेहरु

**रामपुर डेहरु** भारत देश के बिहार प्रान्त में मधेपुरा जिला अन्तर्गत एक छोटा-सा गाँव है।
२०१० की जनगणना के अनुसार इस गांव की कुल आबादी २३६४(१२३२ पुरुष, ११३२ स्त्री) है।https://web.archive.org/web/20130226130054/http://madhepura.bih.nic.in/data1/village%20wise%202001.pdf

विकिमेपिया के अनुसार, यह गांव Coordinates: 25°38'27"N 87°0'46"E पर अवस्थित है।https://web.archive.org/web/20110826041141/http://www.wikimapia.org/#lat=25.6413329&lon=87.0158386&z=16&l=0&m=b
तिरुचानूर

**तिरुचनूर मंदिर**, **तिरुचानूरु** या **अलमेलु मंगापुरं** (तेलुगु: అలమేలు మంగాపురం) आन्ध्र प्रदेश के चित्तूर जिले में तिरुपति मंदिर से थोड़ी दूर पर स्थित है जो भगवान वैंकटेश्वर की पत्नी श्री पद्मावती को समर्पित है। यह तिरुपति नगरपालिक क्षेत्र के बाहरी सीमा पर स्थित है। हाल ही में यह तिरुपति नगरपालिका में सम्मिलित कर लिया गया है। स्थानीय मन्दिर के नाम पर इसे 'तिरुचानूरु' के नाम से भी जाना जाता है।

## सन्दर्भ

श्रेणी:आंध्र प्रदेश के पर्यटन स्थल
श्रेणी:आंध्र प्रदेश में हिन्दू मन्दिर
द बॉर्न सुप्रमेसी (फ़िल्म)

***द बॉर्न सुप्रमेसी*** () 2004 में बनी अमरिकी एक्शन-थ्रिलर स्पाय फ़िल्म है जो रॉबर्ट लुडलुम द्वारा लिखित इसी नाम के उपन्यास पर आधारित है। यह 2002 में बनी *[[द बॉर्न आइडेंटिटी (फ़िल्म)|द बॉर्न आइडेंटिटी]]* का दुसरा भाग है व कहानी को आखरी फ़िल्म *[[द बॉर्न अल्टिमेटम (फिल्म)|द बॉर्न अल्टिमेटम]]* से जोडता है।

## पात्र
* मैट डैमन - जेसन बॉर्न।
* ब्रायान कॉक्स - वॉर्ड अब्बोट।
* जुलिया स्टाइलिस - निकोलेट्ट पार्सन्स।
* जोआन ऐलेन - पमेला लैंडी
* कार्ल अर्बन - किरिल।
* गैब्रियल मन्न - डैनियल ज़ॉर्न।
* फ्रैंका पोटेंटे - मारी हेलेना क्रेउट्ज़।
* मार्टन सोकास - जार्दा।
* कैरल रोडन - युरी ग्रेटकोव।
* ओक्साना अकिनशिना - नेस्की की बेटी।
* क्रिस कुपर - अलेक्ज़ैंडर कॉक्लिन।

## बाहरी कड़ियाँ
द बॉर्न आइडेंटिटी (फ़िल्म)

***द बॉर्न आइडेंटिटी***' () 2002 में बनी अमरिकी एक्शन-थ्रिलर स्पाय फ़िल्म है जो रॉबर्ट लुडलुम द्वारा लिखित इसी नाम के उपन्यास पर आधारित है। इसके दो भाग *[[द बॉर्न सुप्रमेसी (फ़िल्म)|द बॉर्न सुप्रमेसी]]* और *[[द बॉर्न अल्टिमेटम (फिल्म)|द बॉर्न अल्टिमेटम]]* बनाए जा चुके है व नया भाग *[[द बॉर्न लेगसी (फ़िल्म)|द बॉर्न लेगसी]]* जल्द ही रिलिज़ किया जाएगा।

## पात्र
* मैट डैमन - जेसन बॉर्न।
* फ्रैंका पोटेंटे - मारी हेलेना क्रेउट्ज़।
* क्रिस कुपर - अलेक्ज़ैंडर कॉक्लिन।
* क्लाइव ओवेन - द प्रोफेसर।
* ब्रायान कॉक्स - वॉर्ड अब्बोट।
* जुलिया स्टाइलिस - निकोलेट्ट पार्सन्स।
* एडेवाले अकेन्नुओए-अगबाजे - नाय्कवाना वाम्बोस्की।
* गैब्रियल मन्न - डैनियल ज़ॉर्न।
* टिम डट्टन - एमोन।

## बाहरी कड़ियाँ

श्रेणी:2002 की फ़िल्में
युनिवर्सल स्टूडियोज़

**यूनिवर्सल पिक्चर्स** () (या जिसे कभी-कबार **यूनिवर्सल सिटी पिक्चर्स, यूनिवर्सल सिटी स्टूडियोज़, यूनिवर्सल स्टूडियोज़** या केवल **यूनिवर्सल** कहा जाता है) कॉमकास्ट की सह कंपनी व एनबीसीयूनिवर्सल का एक भाग है। यह छः बड़े फ़िल्म निर्माता स्टूडियों में से एक है।

१९१२ में कार्ल लेमले द्वारा स्थापित यह विश्व का सबसे पुराना स्टूडियो है जो आज भी निर्माण में शामिल है; पहला स्टूडियो गौमाउंट पिक्चर्स व अगला सबसे पुराना पैरामाउंट पिक्चर्स है। ११ मई २००४ को इसे विवेंडी यूनिवर्सल द्वारा जनरल इलेक्ट्रिक को बेच दिया गया जो एनबीसी की कंपनी है। इस मिडिया मेल को एनबीसीयूनिवर्सल का नाम दिया गया हालांकि इसका नाम यूनिवर्सल स्टूडियोज़ इंक. एक सह कंपनी के नाम के तौर पर रहने दिया गया।

इसका निर्माण स्टूडियो १०० यूनिवर्सल सिटी प्लाज़ा में है जो यूनिवर्सल सिटी, कैलिफोर्निया में स्थित है। इसके वितरण व अन्य कॉर्पोरेट ऑफिस न्यू यॉर्क शहर में है। यह मोशन पिक्चर असोसिएशन ऑफ़ अमेरिका (एमपीएए) का सदस्य है।.

## सन्दर्भ

श्रेणी:फ़िल्म वितरक
श्रेणी:फ़िल्म कंपनी
श्रेणी:बिग फाइव स्टूडियो
मॉर्गन फ्रीमैन

**मॉर्गन फ़्रीमैन** () एक अमेरिकी फ़िल्म अभिनेता एवं निर्देशक है।

## बाहरी कड़ियाँ

श्रेणी:अभिनेता
श्रेणी:1937 में जन्मे लोग
हांस ज़िमर

**हांस ज़िमर** () एक अंग्रेज़ संगितकार है।

## बहरी लिंक्स

श्रेणी:संगीतकार
ग्रीन लैंटर्ण (फ़िल्म)

***ग्रीन लैंटर्ण*** () 2011 में बनी ३डी अमरिकी सुपरहीरो फ़िल्म है जो डीसी कॉमिक्स के ग्रीन लैंटर्ण किरदार पर आधारित है।

## पात्र

### हिन्दी डबिंग कलाकार
* डब संस्करण जारी करने का वर्ष: ११ जून, २०११
* मीडिया: सिनेमा/डीवीडी/वीसीडी/टेलीविज़न
* निर्देशक: एलिज़ा लुईस
* अनुवाद: ????
* समायोजन: ????
* उत्पादन: मेन फ़्रेम सॉफ्टवेयर कम्युनिकेशंस

## सन्दर्भ

## बाहरी कड़ियाँ

श्रेणी:३डी फ़िल्म
श्रेणी:सुपरहीरो फ़िल्म
केटी होम्स

**केटी नोएल "केटी" होम्स** () एक अमरिकी फ़िल्म अभिनेत्री है।

## नोट्स

## सन्दर्भ

## बाहरी कड़ियाँ

श्रेणी:अभिनेत्री
श्रेणी:1978 में जन्मे लोग
श्रेणी:जीवित लोग
पन्ना कबूतर

*अंग्रेज़ी विकिपीडिया से अनूदित*

**पन्ना कबूतर** या **मरकती पंडुक** उष्ण तथा उपोष्ण कटिबन्धीय भारतीय उपमहाद्वीप, म्याँमार, थाइलैंड, मलेशिया, इंडोनेशिया तथा उत्तरी व पूर्वी ऑस्ट्रेलिया में पाया जाने वाला एक कबूतर का प्रकार है। इसे **हरा कबूतर** या **हरित-पक्ष-कबूतर** के नाम से भी जाना जाता है। यह भारत के तमिलनाडु राज्य का राज्यपक्षी है।

इसकी अनेक उपप्रजातियाँ हैं, जिनमें तीन ऑस्ट्रेलिया में पायी जाती हैं।

यह वर्षा वनों आर्द्र घने वनों, कृषिक्षेत्रों, उद्योनों, ज्वारीयवनों तथा तटीय दलदल में पाये जाने वाली आम प्रजाति है। यह डंडियों से पेड़ों पर अनगढ़ सा घोंसला बनाता है और दो मलाई-रंग के अंडे देते हैं। 
ये तेजी से और तुरन्त उड़ान भरते हैं, जिसमें परों की नियमित ताल तथा तीखे झटके भी होते हैं, जो कबूतरों की सामान्य विशेषता है। ये प्रायः घने वनों के खंडों में नीचे-नीचे उड़ते हैं, लेकिन कभी कभी छेड़े जाने पर उड़ने के बजाय दौड़कर भी दूर हो जाते हैं।

इनका स्वर धीमी कोमल दुखभरी सी कूक जैसा होता है, जिसमें ये शांत से शुरू करके उठाते हुए छः से सात बार कूकते हैं। ये अनुनासिक "हु-हू-हूँ" की आवाज भी करते हैं।

## सन्दर्भ
*  Database entry includes justification for why this species is of least concern
* ग्रिमेट्, *बर्ड्स ऑफ़ इन्डिया*, Inskipp and Inskipp, ISBN 0-691-04910-6
* प्रिज़ी एंड् नाइट्, "फ़ील्ड् गाइड् टु द बर्ड्स् ऑफ़ ऑस्ट्रेलिया", Angus & Robertson, ISBN 0-207-19691-5
* ट्राउन्सन् एंड् ट्राउन्सन्, "ऑस्ट्रेलियन बर्ड्स्: अ कन्साइस् फ़ोटोग्राफ़िक फ़ील्ड् गाइड्", Cameron House. ISBN 1-875999-47-7.

श्रेणी:भारत के पक्षी
स्टार वॉर्स एपिसोड II: अटैक ऑफ़ द क्लोन्स

***स्टार वॉर्स एपिसोड II: अटैक ऑफ़ द क्लोन्स*** () 2002 में रिलिज़ कि गई एक अमरिकी विज्ञान पर आधारित फ़िल्म है। यह स्टार वॉर्स श्रंखला कि पांचवी फ़िल्म है व क्रमानुसार दुसरी है।

## पात्र
* एवान मैक'ग्रेगर - ओबी-वॉन कनॉबी।
* नताली पोर्टमैन - सेनेटर पैडमे अमिडाला।
* हेडन क्रिस्टेन्सन - ऐनाकिन स्कायवाकर।
* इयान मैक'डार्मिड - चांसलर पैलपटाइन।
* सैम्युल एल. जैकसन - मेस विंडू।
* क्रिस्टोफ़र ली - काउंट डोकू।
* ऐंथोनी डैनियल्स - सि-३पीओ।
* केनी बेकर - आर२-डी२।
* पर्निला आगस्ट - श्मी स्कायवाकर।
* फ्रैंक ओज़ - योडा।
* अहमद बेस्ट - जार जार बिंक्स की आवाज़।
* डैनियल लोगन - बोबा फेट।

## बाहरी कड़ियाँ

श्रेणी:स्टार वॉर्स
बान की मून

**बान की मून** (जन्म - 13 जून 1944) संयुक्त राष्ट्र के आठवे महासचिव हैं। महासचिव बनने से पहले वे दक्षिण कोरिया के विदेश मामलों के मंत्रालय में एक कैरियर राजनयिक थे। वे जनवरी 2004 से नवम्बर 2006 तक कोरिया गणराज्य के विदेश मंत्री रहे। 13 अक्टूबर 2006 को वे संयुक्त राष्ट्र महासभा द्वारा आठवें महासचिव चुने गए। उनके निकटवर्ती प्रतिद्वंदी भारत से शशि थरूर थे

## जीवनी
बान का जनम ईउम्सग (एक छोटै से गाव मे) में हुआ था। बान के पिता का गोदाम का काम था। कोरिया युद के दओरान बान को अपनी कछा में से चुना गया कि वो एक सन्देश भेजे संयुक्त राष्ट्र के महासचिव को। बान ने एक निबन्ध प्रित्योगिता जीती जो कि आओजित करायी गयी थी ऱेड कॉश्ः ड्वआऱा ईनाम में बान को अमेरिका घुमने को मिला जहा पर बान को अमेरिका के राषटपती से तभी एक मीडिया कर्मी ने पूछा कि वो बड़ा होकर क्या बनना चाहेगा तो उसका जवाब था राजनयिक। बान ने स्नातक किया अंतरराष्ट्रीय संबंध में सेओल विश्वविद्यालय से। बान ने लोक प्रशासन के मास्टर की उपाधी प्रपत की हार्वर्ड विश्वविद्यालय में जॉन एफ कैनेडी सरकारी स्कूल से। बान ने कानून के डॉक्टर (मानार्थ) कि उपाधी प्रप्त की माल्टा के विश्वविद्यालय से।

## दक्षिण कोरिया के विदेश मंत्री
२००४ में बान ने दक्षिण कोरिया के विदेश मंत्री का पद सम्भाला।
## महासचिव के लिए अभियान: २००७

## सन्दर्भ

श्रेणी:संयुक्त राष्ट्र
श्रेणी:दक्षिण कोरिया के लोग
श्रेणी:संयुक्त राष्ट्र महासचिव
थॉर (फ़िल्म)

***थॉर*** () 2011 में बनी अमरिकी सुपरहीरो वाली फिल्म है जो मार्वल कॉमिक्स के थॉर किरदार पर आधारित है। इसका निर्माण मार्वेल स्टुडियो ने और वितरण पैरामाउंट पिक्चर्स ने किया है। ये मार्वेल यूनिवर्स का चौथा फिल्म है। इस फिल्म का निर्देशन किनिथ ब्रैनेघ ने किया है। इसकी कहानी लेखकों के एक दल ने लिखी है, जिसमें ऍशले एडवर्ड मिलर और जैक स्टेंट्ज़ और उनके साथ डॉन पेनी हैं। इस फिल्म को सिडनी में 17 अप्रैल और संयुक्त राज्य में 6 मई 2011 को दिखाया गया।

## पात्र

### हिन्दी डबिंग कर्मचारी
* डब वर्ष रिहाई: २९ अप्रैल, २०११
* मीडिया: सिनेमा/वीसीडी/डीवीडी/ब्लू रे डिस्क/टेलीविज़न
* द्वारा निर्देशित: लीला रॉय घोष †
* अनुवाद: निरुपमा कार्तिक
* उत्पादन: साउंड एण्ड विजन इंडिया/सामंत सिनेमा प्रा। लिमिटेड/डिज्नी करैक्टर वॉइसेस इंटरनेशनल इंक.
*अपर डबिंग आवाज़ें: निलुफेर मिडडे खान, आदित्यराज शर्मा, अनूप शुक्ला, फिरोज खान, देव नेगी, दीपक सिन्हा, जुलाई तेजवानी, बलविंदर कौर, शोभिनी सिंग, शानू देव, वैभव ठक्कर, अनुभब साहा

## बाहरी कड़ियाँ

श्रेणी:३डी फ़िल्म
श्रेणी:मार्वल सिनेमेटिक यूनिवर्स की फ़िल्में
मांचु लोग

thumb|200px|एक मांचू जवान आदमी
**मांचु** या **मान्चू** (मांचु: , मान्जू; चीनी: 满族, मान्ज़ू; अंग्रेज़ी: Manchu) पूर्वोत्तरी चीन का एक अल्पसंख्यक समुदाय है जिनके जड़े जनवादी गणतंत्र चीन के मंचूरिया क्षेत्र में हैं। १७वीं सदी में चीन पर मिंग राजवंश सत्ता में था लेकिन उनका पतन हो चला था। उन्होंने मिंग के कुछ विद्रोहियों की मदद से चीन पर क़ब्ज़ा कर लिया और सन् १६४४ से अपना राजवंश चलाया, जो चिंग राजवंश कहलाता है। इन्होनें फिर सन् १९११ की 'शिनह​ई क्रान्ति' तक शासन किया, जिसके बाद चीन में गणतांत्रिक व्यवस्था आरम्भ हो गई।

चीनी इतिहास में इस भूमिका के बावजूद, मांचु लोग नसल से चीनी नहीं हैं, बल्कि चीन के उत्तर में तुन्गुसी भाषाएँ बोलने वाले बड़े समुदाय की एक शाखा हैं। तीन सौ वर्षों के सांस्कृतिक संपर्क से और आधुनिक चीनी सरकारी नीतियों के कारण आधुनिक मांचु लोगों ने चीन के बहुसंख्यक हान चीनी समुदाय के बहुत तौर-तरीके अपना लिए हैं। अधिकतर मांचु लोग अब मांचु भाषा की बजाए चीनी भाषा बोलते हैं और मांचु को मातृभाषा के रूप में बोलने वाले अब बुज़ुर्ग हो चले हैं। सन् २०१० में चीन में मांचुओं की जनसँख्या १ करोड़ से ज़रा अधिक है, जिसके बूते पर वे चीन का तीसरा सबसे बड़ा समुदाय हैं, हालांकि १०० करोड़ की हान चीनी आबादी के सामने उनकी संख्या बहुत कम है।

## इन्हें भी देखें
* मंचूरिया
* मांचु भाषा
* तुन्गुसी लोग
* तुन्गुसी भाषाएँ
* जुरचेन लोग

## सन्दर्भ


श्रेणी:चीन की जातियाँ
श्रेणी:मान्छु
श्रेणी:मंचूरिया
श्रेणी:तुन्गुसी जातियाँ
श्रेणी:एशिया की मानव जातियाँ
मान्छु

**मान्छु** या **मान्चु** एक बहुविकल्पी शब्द है, जिसके यह अर्थ हो सकते हैं:
* मान्छु लोग - पूर्वोत्तर एशिया और चीन में बसने वाली एक मानव जाति
* मान्छु भाषा - मान्छु लोगों द्वारा बोले जाने वाली एक तुन्गुसी भाषा-परिवार की बोली
* चिंग राजवंश - मान्छु लोगों द्वारा चीन पर क़ब्ज़ा कर के सन् १६४४ से सन् १९११ तक चलाया जाने वाला एक शाही सिलसिला
* मान्छु लिपि - मान्छु भाषा को लिखने के लिए इस्तेमाल की जाने वाली अक्षरमाला
* मंचूरिया - पूर्वोत्तरी चीन और दक्षिण-पूर्वी साइबेरिया का एक भूगोलिक क्षेत्र
थंडरबॉल

***थंडरबॉल*** () 1965 में बनी जेम्स बॉन्ड फ़िल्म श्रंखला की चौथी फ़िल्म है जिसमें शॉन कॉनरी ने जेम्स बॉन्ड कि भुमिका साकारी है।

## पात्र
* शॉन कॉनरी - जेम्स बॉन्ड।
* क्लाउडिन औगर - डॉमिनिक "डॉमिनो" डेर्वाल।
* अडोल्फो सेली - एमिलो लार्गो।
* लुसियाना पॉलुज़ी - फिओना वॉल्पे।
* रिक वैन नुट्टर - फेलिक्स लेटर।
* डेसमोंड लेवलेन - क्यू।
* बर्नार्ड ली - एम।
* लोइस मैक्सवेल - मिस मोनिपेनी।
* गाय डोलमैन - काउंट लिप्पे।

## बाहरी कड़ियाँ

श्रेणी:जेम्स बॉन्ड फ़िल्में
गोल्डफिंगर

***गोल्डफिंगर*** () 1964 में बनी जेम्स बॉन्ड फ़िल्म श्रंखला की तिसरी फ़िल्म है जिसमें शॉन कॉनरी ने तिसरी बार जेम्स बॉन्ड कि भुमिका साकारी है।

## पात्र
* शॉन कॉनरी - जेम्स बॉन्ड।
* शिर्ले एटोन - जिल मास्टर्सन।
* गर्ट फ्रोब - औरीक गोल्डफिंगर।
* हॉनर ब्लैकमैन - पुसी गैलोर।
* हैरोल्ड सकाता - ओडजॉब।
* बर्नार्ड ली - एम।
* तानिआ मैलेट - टिलि मास्टर्सन।
* लोइस मैक्सवेल - मिस मोनिपेनी।

## बाहरी कड़ियाँ

श्रेणी:जेम्स बॉन्ड फ़िल्में
मांचु भाषा

[thumb|220px|तिब्बत के [तेनजिन ग्यात्सो|दलाई लामा के जेदरुओंग हुतुकतू नामक सेवक का राजचिह्न - जिसमें बीच में देवनागरी से मिलती तिब्बती लिपि में लिखा है और किनारों पर मांचु में, जो एक तुन्गुसी भाषा है]]
**मांचु** या **मान्चु** (मांचु: , मांजु गिसुन) पूर्वोत्तरी जनवादी गणतंत्र चीन में बसने वाले मांचु समुदाय द्वारा बोली जाने वाली तुन्गुसी भाषा-परिवार की एक भाषा है। भाषावैज्ञानिक इसके अस्तित्व को ख़तरे में मानते हैं क्योंकि १ करोड़ से अधिक मांचु नसल के लोगों में से सिर्फ ७० हज़ार ही इसे अपनी मातृभाषा के रूप में बोलते हैं। बाक़ियों ने चीनी भाषा को अपनाकर उसमें बात करना आरम्भ कर दिया है। मांचु भाषा की 'शिबे भाषा' नाम की एक अन्य क़िस्म चीन के दूर पश्चिमी शिनजियांग प्रान्त में भी मिलती है, जहाँ लगभग ४०,००० लोग उसे बोलते हैं। शिबे बोलने वाले लोग उन मांचुओं के वंशज हैं जिन्हें १६४४-१९११ ईसवी के काल में चलने वाले चिंग राजवंश के दौरान शिनजियांग की फ़ौजी छावनियों में तैनात किया गया था।

मांचु एक जुरचेन नाम की भाषा की संतान है। जुरचेन में बहुत से मंगोल और चीनी शब्दों के मिश्रण से मांचु भाषा पैदा हुई। अन्य तुन्गुसी भाषाओँ की तरह मांचु में अभिश्लेषण (अगलूटिनेशन) और स्वर सहयोग (वावल हार्मोनी) देखे जाते हैं। मांचु की अपनी एक मांचु लिपि है, जिसे प्राचीन मंगोल लिपि से लिया गया था। इस लिपि की ख़ासियत है की यह ऊपर से नीचे लिखी जाती है। मांचु भाषा में वैसे तो लिंग-भेद नहीं किया जाता लेकिन कुछ शब्दों में स्वरों के इस्तेमाल से लिंग की पहचान होती है, मसलन 'आमा' का मतलब 'पिता' है जबकि 'एमे' का मतलब 'माता' है।

## मांचु के लक्षणों का विवरण
मांचु में अभिश्लेषण देखा जाता है, जहाँ शब्दों की मूल जड़ों में अक्षर और ध्वनियाँ जोड़कर उनके अर्थ में इज़ाफ़ा किया जाता है। उदहारण के लिए यह देखा जाता है 'एमबी', 'आम्बी' या 'इम्बी' जोड़ने से 'करने', 'आने' या किसी और प्रकार का सन्दर्भ आ जाता है:
** एजेन (अर्थ: राजा) → एजेलेम्बी (अर्थ: राज करना)
** जाली (अर्थ: चालाक/धोख़ेबाज़) → जालीदम्बी (अर्थ: धोख़ा देना)
** अचन (अर्थ: मिलन/विलय) → अचनम्बी (अर्थ: मिलना)
** गिसुन (अर्थ: शब्द) → गिसुरेम्बी (अर्थ: शब्द बनाना, यानि बोलना)
** एफ़िम्बी (अर्थ: खेलना) → एफ़िचेम्बी (अर्थ: इकठ्ठा खेलना)
** जिम्बी (अर्थ: आना) और अफ़म्बी (अर्थ: लड़ना) → अफ़नजिम्बी (अर्थ: लड़ने के लिए आना)

मांचु में स्वर सहयोग भी मिलता है, जिसमें किसी शब्द के अन्दर के स्वरों का आपस में मेल खाना ज़रूरी होता है। कुछ हद तक यह सभी अल्ताई भाषाओँ में देखा जाता है। मांचु में देखा गया ही कि लिंग में मामलों में शब्द के एक से ज़्यादा स्वरों को बदला जाता है:
** एमिले (मुर्ग़ी) → आमिला (मुर्ग़ा) - ध्यान दीजिये कि हिंदी के शब्द में केवल अंत का स्वर 'ई' से 'आ' बदला जबकि मांचु में दो जगह 'ए' को 'आ' बनाया गया
** हेहे (औरत) → हाहा (आदमी)
** गेन्गेन (कमज़ोर) → गान्गान (ताक़तवर)
** नेचे (साली/ननद, पति/पत्नी की बहन) → नाचा (साला/देवर/जेठ, पति/पत्नी का भाई)

## इन्हें भी देखें
* मांचु लोग
* मांचु लिपि
* तुन्गुसी भाषाएँ

## सन्दर्भ


श्रेणी:तुन्गुसी भाषाएँ
श्रेणी:चीन की भाषाएँ
श्रेणी:मान्छु
श्रेणी:मंचूरिया
श्रेणी:संकटग्रस्त भाषाएँ
श्रेणी:चीन की संकटग्रस्त भाषाएँ
श्रेणी:स्वर सहयोगी भाषाएँ
फ्रॉम रशिया विथ लव

***फ्रॉम रशिया विथ लव*** () 1963 में बनी जेम्स बॉन्ड फ़िल्म श्रंखला की दुसरी फ़िल्म है जिसमें शॉन कॉनरी ने दुसरी बार जेम्स बॉन्ड कि भुमिका साकारी है।

## पात्र
* शॉन कॉनरी - जेम्स बॉन्ड।
* डैनिएला बिआंची - टाटिआना रोमानोव।
* लोट्टे लेन्या - रोसा केल्ब।
* रॉबर्ट शॉ - रेड ग्रैंट।
* पेड्रो अर्मेंडारिज़ - अली करिम बे।
* बर्नार्ड ली - एम।
* लोइस मैक्सवेल - मिस मोनिपेनी।
* वॉल्टर गोटेल - मोरज़ेनी।

## बाहरी कड़ियाँ

श्रेणी:जेम्स बॉन्ड फ़िल्में
स्पाइडर-मैन ३

***स्पाइडर-मैन ३*** () 2007 में बनी अमरिकी सुपरहीईरो फ़िल्म है।

## पात्र

### हिन्दी डबिंग कर्मचारी
* डब वर्ष रिहाई: २००७
* मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
* द्वारा निर्देशित: लीला रॉय घोष †
* अनुवाद: ????
* समायोजन: ????
* उत्पादन: साउंड एण्ड विजन इंडिया
* होम मीडिया रिलीज: ????
* डब अन्य भाषाओं: तमिल/तेलुगू/भोजपुरी

## सन्दर्भ

## बाहरी कड़ियाँ

श्रेणी:सुपरहीरो फ़िल्म
श्रेणी:मार्वल कॉमिक्स पर आधारित लाइव-एक्शन फ़िल्में
मंगोल लिपि

[thumb|150px|मंगोल लिपि में [गुयुक ख़ान का सन् १२४६ का राजचिह्न]]
[thumb|150px|इस सिक्के पर मंगोल लिपि में लिखा है कि यह 'रिन्छिन्दोर्जी ग​एख़ातू ने [ख़ागान के नाम पर ज़र्ब किया']]
**मंगोल लिपि** (मंगोल: ᠮᠣᠩᠭᠣᠯ ᠪᠢᠴᠢᠭ᠌, सिरिलिक लिपि: Монгол бичиг, मोंगयोल बिचिग), जिसे **उईग़ुरजिन** भी कहते हैं, मंगोल भाषा को लिखने की सर्वप्रथम लिपि और वर्णमाला थी। यह उईग़ुर भाषा के लिए प्रयोग होने वाली प्राचीन लिपि को लेकर विकसित की गई थी और बहुत अरसे तक मंगोल भाषा लिखने के लिए सब से महत्वपूर्ण लिपि का दर्जा रखती थी। सन् १६४६ में रूसी प्रभाव से मंगोल लिखने के लिए सिरिलिक लिपि का इस्तेमाल शुरू हो गया और धीरे-धीरे मोंगोल लिपि का प्रयोग ख़त्म होता चला गया। मूल रूप से मंगोल लिपि में शब्दों को ऊपर से नीचे लिखा जाता था, लेकिन आधुनिक युग में इसको अक्सर बाएँ-से-दाएँ लिखा जाने लगा है। कुछ अन्य भाषाओँ ने भी मंगोल लिपि को लेकर उस पर अपनी लिपियों को आधारित किया। इसकी एक बड़ी मिसाल मान्छु भाषा है जिसकी मान्छु लिपि इसी मंगोल लिपि पर आधारित थी। इसके अलावा शिबे (जो चीन के सुदूर-पश्चिम शिनजियांग प्रांत में बोली जाती है), ओइरत और एवेंकी ने भी अपनी लिपियाँ मंगोल लिपि से बनाई।

## इतिहास
मंगोलों से पहले नायमन लोग (जो उईग़ुरों की तरह एक तुर्की जाति थे) उईग़ुर लिपि का प्रयोग पहले से कर रहे थे। सन् १२०४ में नायमनों के साथ मंगोलों के युद्ध किया और उसमें तातार-तोंगा नाम के एक उईग़ुर लेखक को बंदी बना लिया जो नायमन सरकार में कर-वसूली विभाग चलाने की ज़िम्मेदारी रखता था। उसी ने मंगोलों को उईग़ुर लिपि से अवगत कराया। कुछ सैंकड़ों सालों तक लिपि में कोई परिवर्तन नहीं हुआ, हालांकि यह लिपि मंगोल ध्वनियों को पूरी तरह दिखने में सक्षम नहीं थी। फिर धीरे-धीरे इस लिपि में मंगोल भाषा के लिए उचित नए अक्षरों को लाया गया। मंगोलों ने पुरानी लिपि को इस नई लिपि से अलग बताने के लिए उसे 'उईग़ुरजिन' का नाम दे दिया।

## संस्कृत के लिए प्रयोग और यूनिकोड
मंगोलिया में और चीन के भीतरी मंगोलिया राज्य के मंगोल समुदाय में बौद्ध धर्म का ज़ोर है, जिस से उनका संस्कृत और तिब्बती भाषाओँ से धार्मिक सम्बन्ध रहा है। संस्कृत और तिब्बती स्वरों को लिखने के लिए मंगोल लिपि में कुछ अन्य अक्षर भी जोड़े गए थे। जब यूनिकोड में मंगोल लिपि जोड़ी गई तो उसमें इन विशेष अक्षरों का भी प्रबंध किया गया था। यूनिकोड में U+1800 से U+18AF तक की जगह मंगोल लिपि के लिए आरक्षित है।

## इन्हें भी देखें
* मंगोल भाषा
* मान्छु लिपि
* उईग़ुर भाषा
* नायमन लोग
* सिरिलिक लिपि

## सन्दर्भ


श्रेणी:लिपि
श्रेणी:वर्णमाला
डायमंड्स आर फॉरेवर

***डायमंड्स आर फॉरेवर*** ) 1971 में बनी जेम्स बॉन्ड फ़िल्म श्रंखला की सातवी फ़िल्म है जिसमें शॉन कॉनरी ने जेम्स बॉन्ड कि भुमिका साकारी है।

## पात्र
* शॉन कॉनरी - जेम्स बॉन्ड।
* जिल जॉन - टिफनी केस।
* चार्ल्स ग्रे - अर्नस्ट स्टावरो ब्लोफिल्ड।
* लाना वूड - प्लेंटी ओ'टूल।
* जिमी डिन - विलियम वाइटी।
* ब्रुस ग्रोवर - मि. विंट।
* ब्रुस कैबोट - बर्ट "सेक्सबाय"।
* पुट्टर स्मिथ - मि. किड।
* बर्नार्ड ली - एम।
* लोइस मैक्सवेल - मिस मोनिपेनी।

## बहरी लिंक्स

श्रेणी:जेम्स बॉन्ड फ़िल्में
स्टार वॉर्स (बहुविकल्पी)

### फिल्में
* स्टार वॉर्स फ़िल्म श्रंखला, फ़िल्मों की एक श्रंखला।
* स्टार वॉर्स एपिसोड I: द फैंटम मेनेस, स्टार वॉर्स श्रंखला की पहली फ़िल्म।
* स्टार वॉर्स एपिसोड II: अटैक ऑफ़ द क्लोन्स, स्टार वॉर्स श्रंखला की दुसरी फ़िल्म।
* स्टार वॉर्स एपिसोड III: रिवेंज ऑफ़ द सिथ, स्टार वॉर्स श्रंखला की तिसरी फ़िल्म।
* स्टार वॉर्स एपिसोड IV: अ न्यू होप, स्टार वॉर्स श्रंखला की चौथी फ़िल्म।
* स्टार वॉर्स एपिसोड V: द इंपायर स्ट्राइक्स बैक, स्टार वॉर्स श्रंखला की पांचवी फ़िल्म।
* स्टार वॉर्स एपिसोड VI: रिटर्न ऑफ़ द जेडाई, स्टार वॉर्स श्रंखला की छठवी फ़िल्म।

### अन्य
* डेथ स्टार, स्टार वॉर्स का हथियार।
* ड्रॉइड्स, स्टार वॉर्स के रोबोट।
इगोर पावलोव

thumb|right|इगोर पावलोव
**इगोर पावलोव** (Ihor Synowijowytsch Pawljuk); 1 जनवरी [1967] में Volhynia (यूक्रेन) एक यूक्रेनी लेखक .

## जीवन
उनकी मां 10 दिनों में अपने जन्म के बाद निधन हो गया। वह अपने दादा और शहर से मां से अपनी दादी के घर में पले Chelm (पोलैंड)। 

उन्होंने सैन्य अकादमी में के में अध्ययन सेंट पीटर्सबर्ग, जहां उनके कैरियर के एक लेखक के रूप में शुरू किया। अपनी कविताओं में से कुछ के लिए सज़ा के रूप में, वह एक सजा के रूप में सजा सुनाई गई थी और टैगा कठिन काम में कुछ समय के लिए किया था। वहाँ वह अपने उसके यूक्रेनी मातृभूमि के लिए तरस से भरा काव्य जारी रखा। यह उसकी रिहाई तक चली.
वर्षों में 1986-1992 इगोर पावलोव में पत्रकारिता के संकाय में अध्ययन राष्ट्रीय विश्वविद्यालय (Lviv) और धार्मिक और एक ही शहर में प्रेस प्रसारण के लिए एक पत्रकार के रूप में काम किया।

1987 के बाद से वह Lviv में रहता है के बाद से, 2003 वह काम में कीव.

वह अंतरराष्ट्रीय साहित्य त्योहारों में एक भागीदार एस्टोनिया, जॉर्जिया, बेलारूस, अमेरिका पोलैंड में तुर्की .

उनके ग्रंथों में कई भाषाओं में अनुवाद किया गया है।

## निर्माण
## काव्य
* युवाओं के द्वीप (1990) *Острови юності*
* यहाँ से कोई हवा (1993) *Нетутешній вітер*
* अस्थि के लोग * आवाज (1994) *Голос денного Місяця*
* ग्लास मधुशाला (1995) *Скляна корчма*
* अनंत काल से एलर्जी (1999) *Алергія на вічність*
* मद (2002) *Стихія*
* पुरुष देवत्व (2002) *Чоловіче ворожіння*
* (या) फरिश्ता अंग्रेजी? (अंग्रेज़ी में Ihor Pavlyuk द्वारा कविता) (2004)
* शैलभूत (2005) *Магма*
* विद्रोह (2006) *Бунт*
* पिच (2007) * Камертон*
* काव्य (2008) *Лірика*
* धुआँ में यूक्रेन (2009) *Україна в диму*
* स्ट्रैटोस्फियर (2010) * Стратосфера*
* शरद ऋतु मकड़ी के जाले पकड़ना (2011) *Ловлячи осінні павутинки*
*काला सागर पर एक उड़ान: चयनित कविताएँ (2019) *A Flight over the Black Sea: Selected Poems* 

## गद्य काम करता है
* जीवनी कवियों के पेड़ जनजाति (2003) *Біографія дерева племені поетів*
* निषिद्ध फूल (2007) *Заборонений цвіт*

## गैर गल्प
* कलाकार - शक्ति - प्रेस: विश्लेषण ऐतिहासिक-typological (1997) *Митець - Влада - Преса: історико-типологічний аналіз*
* निदान और झूठ के रोग का निदान: संचार के सिद्धांत में हमलों (2003) *Діагностика і прогностика брехні: екскурси в теорію комунікації*
* प्रेस में लेखक (2010) *Письменники у пресі*

## इन्हें भी देखें
* यूरोपीय लेखक परिचय
* अंग्रेजी, हिंदी और यूक्रेनी भाषा में यूक्रेनी कविता की पत्रिका “Uyava Chronicle” (यूक्रेनी कविता का एक त्रिभाषी जर्नल) **Ihor Pavlyuk. We, a Poem by Ihor Pavlyuk.** *Translated from Ukrainian into English and Hindi by Kalpna Singh-Chitnis*]
* इगोर हिंदी में पावलोव यूक्रेनी कवि की कविता

श्रेणी:साहित्यकार
नायमन लोग

[thumb|230px|[चंगेज़ ख़ान के मंगोल साम्राज्य से पहले १३वीं सदी में यूरेशिया के स्थिति - नायमन (Naiman) राज्य नक़्शे में दिख रहा है]]
**नायमन** या **नायमन तुर्क** या **नायमन मंगोल** (मंगोल: Найман ханлиг, नायमन ख़ानलिग) मध्य एशिया के स्तेपी इलाक़े में बसने वाली एक जाति का मंगोल भाषा में नाम था, जिनके कारा-ख़ितान के साथ सम्बन्ध थे और जो सन् ११७७ तक उनके अधीन रहे। मंगोल नाम होने के बावजूद, नायमानों को एक मंगोल जाति नहीं बल्कि एक तुर्की जाति माना जाता है। उस ज़माने में वे उईग़ुर और ख़ितानी लोगों की तरह बौद्ध धर्म और ईसाई धर्म की नेस्टोरियाई शाखा के अनुयायी हुआ करते थे।

सन् १२०३ में उनके ख़ान (जिसे तायान ख़ान कहते थे) का मंगोल सम्राट चंगेज़ ख़ान से युद्ध हुआ जिसमें वह मारा गया। तायान ख़ान का बेटा कुचलुग ख़ान अपने बचे-कुचे नायमन सैनिकों को लेकर कारा-ख़ितान के पास शरण मांगने गया। उसे सत्कार से पनाह दी गई और ख़ितान ख़ान ने अपनी बेटी की शादी भी उस से करवाई। कुचलुग ने एहसान-फरामोशी की और अपने ही ससुर के विरुद्ध षड्यंत्र रचकर उसे मरवा दिया और सत्ता पर क़ब्ज़ा कर लिया। उसके बाद वह अपने क्षेत्र के कुछ मुस्लिम शहरियों पर ज़ुल्म करने लगा जिस से विद्रोह भड़का और मंगोलों ने मौक़ा पाकर उसे हरा डाला।

इसके बाद नायमानों का राज तो ख़त्म हो गया लेकिन वे मंगोल साम्राज्य के कई भागों में बस गए। वर्तमान काल में कज़ाकिस्तान के लगभग ४ लाख लोग नायमन जाति के हैं। कुछ नायमन अफ़्ग़ानिस्तान में भी मिलते हैं, जहाँ वे हज़ारा समुदाय के भाग हैं और शेख़ अली वादी में रहते हैं।

## इन्हें भी देखें
* तुर्की भाषाएँ
* मंगोल
* चंगेज़ ख़ान
* ख़ितानी लोग

## सन्दर्भ


श्रेणी:तुर्की जातियाँ
श्रेणी:अफ़्गानिस्तान की जातियाँ
श्रेणी:मध्य एशिया का इतिहास
श्रेणी:मंगोलिया का इतिहास
मांचु लिपि

thumb|100px|मांचु लिपि में 'मांचु' (मान्जु') शब्द लिखा हुआ
thumb|100px|एक पुरानी फ़्रांसिसी पुस्तक में मांचु वर्णमाला
**मांचु लिपि** पूर्वोत्तर एशिया में बासनी वाले मांचुओं की मांचु भाषा को लिखने के लिए प्रयोग किया जाता है। यह एक वर्णमाला भी है। ठीक ऐसी ही लिपि का प्रयोग सुदूर-पश्चिमी चीन के शिनजियांग प्रान्त में बसने वाले शिबू लोग भी अपनी भाषा (जो मांचु की एक अन्य क़िस्म है) के लिए करते हैं। यह लिपि प्राचीन मंगोल लिपि में थोड़ा फेर-बदल कर के ली गई है। इसकी एक बड़ी ख़ासियत है कि इसे ऊपर-से-नीचे की ओर लिखा जाता है और इसकी पंक्तियाँ बाएँ से दाएँ चलती हैं। तुलना के लिए देवनागरी में लिखी गई हिंदी को बाएँ-से-दाएँ लिखा जाता है और इसकी पंक्तियाँ ऊपर से नीचे चलती हैं। मांचु भाषा को भाषावैज्ञानिक ख़तरे में मानते हैं और मांचु लिपि अब ज़्यादा ऐतिहासिक ग्रंथों-किताबों, इमारतों और धार्मिक लिखाइयों पर ही नज़र आती है।

## इन्हें भी देखें
* मांचु भाषा
* मांचु लोग
* मंगोल लिपि

## सन्दर्भ


श्रेणी:लिपि
श्रेणी:वर्णमाला
श्रेणी:मान्छु
श्रेणी:मंचूरिया
यु ओन्ली लिव ट्वाइस

***यु ओन्ली लिव ट्वाइस*** () 1967 में बनी जेम्स बॉन्ड फ़िल्म श्रंखला की पांचवी फ़िल्म है जिसमें शॉन कॉनरी ने जेम्स बॉन्ड कि भुमिका साकारी है।

## पात्र
* शॉन कॉनरी - जेम्स बॉन्ड।
* मी हामा - किसे सुज़ुकी।
* डोनाल्ड प्लीसेन्स - अर्नस्ट स्टावरो व्लोफिल्ड।
* अकिको वाकाबायाशीई - अकी।
* बर्नार्ड ली - एम।
* लोइस मैक्सवेल - मिस मोनिपेनी।
* डेसमोंड लेवलेन - क्यू।
* चार्लस ग्रे - डिको हेन्डर्सन।
* रॉनल्ड रिच - हैंन्स।

## बाहरी कड़ियाँ

श्रेणी:जेम्स बॉन्ड फ़िल्में
ख़ितानी लोग

thumb|220px|ख़ितानी लोग शिकार के लिए पालतू चीलों का इस्तेमाल करते थे
[thumb|220px|[चंगेज़ ख़ान के मंगोल साम्राज्य से पहले १३वीं सदी में यूरेशिया के स्थिति - कारा-ख़ितान राज्य नक़्शे में दिख रहा है]]
**ख़ितानी लोग** (मंगोल: Кидан, किदान; फ़ारसी: , ख़िताई; चीनी: 契丹, चिदान) ४थी सदी ईसवी से मंगोलिया और मंचूरिया में बसने वाले एक मंगोल जाति के लोग थे। १०वीं सदी तक उन्होंने उत्तरी चीन के एक बड़े इलाक़े पर अपनी धाक जमा ली थी और लियाओ राजवंश स्थापित कर लिया था। सन् ११२५ में यह राजवंश ख़त्म हो गया और ख़ितानी पश्चिम की ओर कूच कर गए जहाँ उन्होंने कारा-ख़ितान नाम का राज्य बनाया। फिर सन् १२१८ में उनकी टक्कर मंगोल साम्राज्य से हुई जिसने उनका राज हमेशा के लिए समाप्त कर दिया।

## ख़ितानी भाषा
ख़ितानियों की अपनी ख़ितानी भाषा हुआ करती थी, जो एक मंगोल भाषा थी। अब यह विलुप्त हो चुकी है लेकिन इसके प्रभाव कुछ स्थानों पर अभी भी देखे जा सकते हैं।

## इन्हें भी देखें
* कारा-ख़ितान
* लियाओ राजवंश
* मंगोल लोग
* ख़ितानी भाषा

## सन्दर्भ


श्रेणी:मंगोलिया
श्रेणी:एशिया की मानव जातियाँ
श्रेणी:मंगोल जातियाँ
श्रेणी:मंगोल इतिहास
ख़ितानी भाषा

[thumb|220px|[कोरिया से मिला एक आइना जिसमें छोटी ख़ितानी लिपि में लिखावट है]]
thumb|220px|सन ९८६ की ऐक शिला जिसमें बड़ी ख़ितानी लिपि में लिखावट है
**ख़ितानी भाषा** मध्य एशिया में बोले जाने वाली एक विलुप्त भाषा थी जिसे ख़ितानी लोग बोला करते थे। यह भाषा सन् ३८८ से सन् १२४३ तक ख़ितानी राज्य व्यवस्था के लिए प्रयोगित थी। भाषा-परिवार के नज़रिए से इसे मंगोल भाषा-परिवार का सदस्य माना जाता है, हालांकि जब यह बोली जाति थी तब आधुनिक मंगोल भाषा अस्तित्व में नहीं थी। यह भाषा पहले ख़ितानियों के लियाओ राजवंश और फिर कारा-ख़ितान की राजभाषा रही। किसी ज़माने में कुछ भाषावैज्ञानिक समझते थे कि इसका मंगोल भाषा होने कि बजाए एक तुन्गुसी भाषा होना अधिक संभव है, लेकिन वर्तमान युग में लगभग सभी विद्वान इस एक मंगोल भाषा मानते हैं। क्योंकि यह भाषा काफ़ी अरसे तक उईग़ुर जैसी तुर्की भाषाओँ के संपर्क में रही, इसलिए इनमें शब्दों का आपसी आदान-प्रदान होता रहा।

## मंगोलों पर प्रभाव
चंगेज़ ख़ान द्वारा स्थापित मंगोल साम्राज्य के शुरुआती चरणों में ख़ितानी और उईग़ुर भाषाओँ का उस साम्राज्य पर गहरा असर पड़ा। उस समय के कुछ ख़ितानी शब्द आधुनिक हिंदी तक में पहुँच गए हैं, जैसे कि 'दरोग़ा'।

## लिपि
ख़ितानी भाषा लिखने के लिए दो बिलकुल अलग लिपियों का प्रयोग किया जाता था, हालांकि दोनों ही चीनी लिपि पर आधारित थी। एक को बड़ी ख़ितानी लिपि कहा जाता था और दूसरी को छोटी ख़ितानी लिपि।

## इन्हें भी देखें
* मंगोल भाषाएँ
* ख़ितानी लोग
* तुन्गुसी भाषाएँ

## सन्दर्भ


श्रेणी:मंगोल भाषाएँ
श्रेणी:विलुप्त भाषाएँ
इंडस्ट्रियल लाइट ऐंड मैजिक

**इंडस्ट्रियल लाइट ऐंड मैजिक** () या संक्षेप में **आई. एल. एम.** ज्योर्ज लुकास द्वारा निर्मित कंपनी है जिसे स्टार वॉर्स के निर्मान के दौरान बनाया गया था। यह एक विश्वल इफेक्ट्स व कंप्युटर-निर्मित चित्रों में महारत रखने वाली अकादमी पुरस्कार विजेता कंपनी है व इसने कईं फ़िल्मों में एनिमेशन प्रदान की है।

श्रेणी:अमेरिकी कम्पनियाँ
किर्स्टन डंस्ट

**किर्स्टन कैरोलाइन डंस्ट** ( जन्म ३० अप्रैल १९८२) एक अमरिकी फ़िल्म अभिनेत्री, गायिका व मॉडल है। इन्होने अपने फ़िल्मों करियर की शुरुआत *ओडिपस व्रेक्स* एक लघु फ़िल्म से की थी जिसका निर्देशन वुडी एलेन ने *न्यू योर्क स्टोरीज़* (१९८९) के एक हिस्से के रूप में किया था। २१ वर्ष की उम्र मे डंस्ट को *इंटरव्यू विथ द वेम्पायर* (१९९४) में अपने किरदार क्लौडिया के लिए प्रसिद्धि मिली जिसने उन्हें सर्वश्रेष्ठ सहायक अभिनेत्री का गोल्डेन ग्लोब नामांकन दिलाया। उसी वर्ष वे *लिटल वुमेन* में दिखी जिस के लिए उनकी काफ़ी तारीफ की गई।

डंस्ट को अंतर्राष्ट्रीय ख्याति *स्पाइडर-मैन* फ़िल्म शृंखला (२००२-०७) में अपने पात्र मेरी जेन वाटसन से मिली। इसके बाद उन्होंने *विम्बलडन* (२००४), *इटर्नर्ल सनशाइन ऑफ द स्पॉटलेस माइंड* (२००४) और कैमरून क्रो की *एलिज़ाबेथटाउन* (२००५) में भूमिका अदा की। उन्होंने सोफ़िया कपोला की फ़िल्म *मारी ऐन्तोनिएट* (२००६) और *हाउ टू लूस फ्रेंड्स एंड एलियनेट पीपल* (२००८) में मुख्य भूमिका अदा की। उन्हें *मेलान्कोलिया* फ़िल्म के लिए कांस फ़िल्म समारोह २०११ मे सर्वश्रेष्ठ अभिनेत्री के पुरस्कार से सम्मानित किया गया।

२००१ मे डंस्ट ने संगीत क्षेत्र में फ़िल्म *गेट ओवर ईट* से पदार्पण किया जिसमें उन्होंने दो गीत गाए।

## शुरूआती जीवन
डंस्ट का जन्म पॉइन्ट प्लेसण्ट, न्यू जर्सी मे इनेज़ और क्लास डंस्ट की बेटी के रूप में हुआ। उन्हें एक छोटा भाई भी है। उनके पिता औषध सेवाओं के एक्सिक्यूटिव के रूप में कार्य करते थे और माँ एक कलाकार और थी। डंस्ट के पिता जर्मन है जों हैम्बर्ग शहर से है और माँ स्वीडिश है जों न्यू जर्सी में पैदा हुई थी। (डंस्ट के पास अब दोहरी राष्ट्रीयता है जों अमरीकी और जर्मनी की है)

छः वर्ष की आयु तक डंस्ट ब्रिक टाउनशिप, न्यू जर्सी में रहती थी जहा उन्होंने रेनी स्कुल मी शिक्षण लिया। १९९१ में वे अपनी माँ और अपने छोटे भाई के साथ लॉस एंनजलिस, कैलिफोर्निया आ गई जहा उन्होंने लॉरेल हॉल डे स्कुल में दाखिला लिया। १९९५ में उनकी माँ ने तलाक के लिए मुकदमा दर्ज किया। उसी साल डंस्ट ने नोट्रे डेमे, एक प्राइवेट कैथलिक स्कुल में दाखिला लिया।

नोट्रे डेमे से ग्रेजुएशन करने के बाद डंस्ट ने अपने अभिनय करियर को आगे बढ़ाया जिसे उन्होंने आठ वर्ष की आयु में शुरू किया था। युवावस्था में उन्हें अपनी बढती लोकप्रियता को संभालने में परेशानी आती थी और वह इसकी ज़िम्मेदार अपनी माँ को मानती थी जिन्होंने उन्हें छोटी उम्र में ही अभिनय क्षेत्र में ढकेल दिया था। हालांकि उन्होंने बाद में माना की उनकी "माँ का उद्देश्य सही दिशा में था"।

## करियर
### शुरूआती कार्य

## सन्दर्भ

## बाहरी कड़ियाँ

श्रेणी:अभिनेत्री
श्रेणी:1982 में जन्मे लोग
श्रेणी:जीवित लोग
अडालज वाव

right|thumb|300px|अडालज वाव
right|thumb|300px|अडालज की बावड़ी का कुएँ वाला भाग
**अडालज की बावड़ी** (गुजराती : अडालजनी वाव) एक सीढ़ीदार कुँआ (बावड़ी) है जो गुजरात के अडालज नामक गाँव में है। दूर-दराज से बड़ी संख्या में लोग इस कुएं को देखने आते रहते हैं। वास्तव में यह एक बड़े भवन के रूप में निर्मित है और ५ मंजिला है। भारत में इस तरह के कई सीढ़ीनुमा कूप हैं।

अडालज गाँव गांधीनगर जिले के दक्षिण-पश्चिम में स्थित है और गांधीनगर से मात्र 5 किलोमीटर की दूरी पर है। अहमदाबाद से इसकी दूरी 18 किमी है। यह छोटा सा गाँव प्राचीन काल में 'दांडई देश' नाम से जाना जाता था।
यह पहली मंज़िल पर लगे संमरमर के पत्थर पर संस्कृत में लिखे आलेख से मालूम होता है कि इसे १४९९ में रानी रूडाबाई ने अपने पति राजा वीरसींह की स्मृति में बनवाया था। इसलिये इसे **रूडाबाई का वाव** (गुजराती में : *रूडाबाईनी वाव*) भी कहते हैं। 

यह वाव पाँच मंज़िला है और अष्टभुजाकार बना हुआ है।
वास्तुकला का नायाब नमूना यह ढाँचा १६ स्तंभों पर खड़ा है।
सूरज की रोशनी सीधा दीवारों पर सिर्फ़ थोड़े समय के लिए ही पड़ती 
है, इसीलिए बाहर से भीतर का तापमान ६ डिग्री कम रहता है।

## चित्रावली

File:Wav or well at Adalaj, Ahmedabad, retouched.jpg|१८७० के दशक में स्त्रियाँ जल लाती हुईं।
File:Adalaj Stepwell VI.jpg
File:Adalaj Stepwell II.jpg
File:Another window-like sculpture carved on the wall..jpg
File:Adalaj Stepwell - 1.jpg|वावडी का सबसे ऊपरी मंजिल
File:Adalaj stepwell01.JPG|अडालज वाव
File:Adalaj ki vav Gujarat 240A1573.jpg|वाव की छत
File:ADALAJ STEP WELL.JPG
चित्र:Adalaj Stepwell - Upper Level - 2.jpg


## इन्हें भी देखें
*रानी की वाव (पाटण, गुजरात)
*चाँद बावड़ी

## बाहरी कड़ियाँ
*अदालज वाव (भारत दर्शन)

श्रेणी:गुजरात के गाँव
श्रेणी:अहमदाबाद
श्रेणी:बावड़ी
श्रेणी:गुजरात में स्थापत्य
रॉबिन विलियम्स

**रॉबिन मैक'लॉरी विलियम्स** () एक अमरिकी फ़िल्म अभिनेता व हास्यकलाकार थे। उन्हें 1997 में गुड विल हंटिंग के लिए अकादमी पुरस्कार से सम्मानित किया गया था।

## फिल्मोग्राफी

## मौत
विलियम्स अपने टीबुरों, कैलिफोर्निया के अनिगमित क्षेत्र में अपने घर में 11 अगस्त 2014 की दोपहर को बेहोश अवस्था में पाये गए। उन्हें कुछ देर बाद मृत घोषित कर दिया गया।

## सन्दर्भ

## बाहरी कड़ियाँ

श्रेणी:अभिनेता
राष्ट्रीय डिजाइन और उत्पाद विकास केन्द्र

**राष्ट्रीय डिजाइन और उत्पाद विकास केन्द्र** (national Centre for Design and Product Development / एनसीडीपीडी) की स्थापना 1999 में भारत सरकार के वस्त्र मंत्रालय के विकास आयुक्त (हस्तशिल्प) द्वारा की गई थी। राष्ट्रीय डिजाइन और उत्पाद विकास केन्द्र बोर्ड का प्रतिनिधित्व प्रतिष्ठित निर्यातक, नीति-निर्धारक और व्यापार तथा उद्योग के प्रतिष्ठित व्यक्ति करते हैं। भारत सरकार के वस्त्र मंत्रालय के विकास आयुक्त (हस्तशिल्प) एनसीडीपीडी के पदेन अध्यक्ष होते हैं। यह केन्द्र सदस्य आधारित संस्था है जो प्रमुख तौर पर हस्तशिल्प क्षेत्र का प्रतिनिधित्व करती है। डिजाइन/उत्पाद विकास और प्रौद्योगिकी के कार्यक्षेत्रों में ठोस माल क्षेत्र के अंतर को पूरा करने के उद्देश्य के साथ इसकी शुरुआत की गई थी। समूहों के लिए पैन इंडिया आधार पर डिजाइन और उत्पाद विकास गतिविधियों को पूरा करने के लिए यह केन्द्र विकास आयुक्त (हस्तशिल्प) के करीबी सानिध्य में कार्य करता है। इस केन्द्र के तहत बहुत सारे राष्ट्रीय और अंतर-राष्ट्रीय डिजाइनर विशेषीकृत डिजाइन/उत्पाद सेवाओं की संपूर्ण श्रेणी प्रदान करने के लिए कार्यरत है।

सेवाएं डिजाइन और उत्पाद विकास, प्रदर्शनी डिजाइन, ग्राफिक-डिजाइन और पैकेज डिजाइन जैसे कई क्षेत्रों में यह केन्द्र अपनी सेवाएं प्रदान करता है। इसके अतिरिक्त एनसीडीपीडी सतत आपूर्ति प्रबंधन श्रृंखला का सृजन भी करता है। एनसीडीपीडी में गुणवत्ता और प्रौद्योगिकी उन्नयन के साथ ही डिजाइनरों की मदद से डिजाइनों को उत्पादों में तब्दील भी किया जाता है। डिजाइन केन्द्रों, उत्पाद केन्द्रों/संकुलों पर डिजाइन बैंक की स्थापना के जरिए एनसीडीपीडी ढांचागत सहयोग प्रदान करता है। डिजाइन और उत्पाद विकास को बढ़ावा देने के लिए यह औद्योगिक समूहों को शुरु से अंत तक डिजाइन सेवाएं प्रदान करता है। इस केन्द्र में बडे पैमाने पर उत्पादन के लिए मूलभूत कार्यों में मशीनीकरण के लिए तकनीकी सहायता भी उपलब्ध है।

## उद्देश्य
निम्नलिखित उद्देश्यों की पूर्ति करना एनसीडीपीडी का लक्ष्य है

* अंतर-राष्ट्रीय खरीदारों की बदलती हुई पसंद और डिजाइन अवधारणाओं को पूरा करना।
* हस्तशिल्प निर्यातक समुदाय को डिजाइनों के बारे में बदलते हुए प्रचलन और आगे आने वाले बदलावों के संबंध में नियमित तौर पर समय-समय पर जानकारी उपलब्ध कराना।
* भारतीय डिजाइनों की विशिष्टता का सृजन और इसे सुदृढ़ बनाना
* प्रौद्योगिकी के क्षेत्र में होने वाली आधुनिक तकनीकों के बदलते वैश्विक परिदृश्य के बारे में अद्यतन जानकारी उपलब्ध कराना।
* उत्पाद विकास और उन्नयन गुणवत्ता को समर्थन देना।
 
## भविष्य के लिए रणनीतियां

* नवीन उत्पाद श्रृंखला

: सौ से भी अधिक नवीन उत्पाद श्रृंखला को प्रस्तुत करना।

: स्थापित उत्पाद समूहों को नवीन बाज़ारों में शुरु करना।

* उत्पाद श्रृंखला में विविधता लाना

: सजावटी उपकरणों के रूप में भारतीय हस्तशिल्प को बढ़ावा देना

: गिफ्ट के रूप में हस्तशिल्प की अवधारणा को बढ़ावा देना

: डिजाइन की प्रमुखता के साथ अभिनव उत्पाद समूह

* गुणवत्ता में सुधार लाना

: वैधानिक आवश्यकताएं/फैक्टरी अनुपालन/सामाजिक अंकेक्षण/प्रमाणपत्रों

: परीक्षण और फैक्टरी प्रमाणन/क्रय-विक्रय और समर्थन सेवाएं

## बाहरी कड़ियाँ
* '''राष्ट्रीय डिजाइन और उत्पाद विकास केन्द्र''' का जालघर (अंग्रेजी में)

श्रेणी:भारत सरकार
श्रेणी:डिज़ाइन
द लॉस्ट वर्ल्ड: जुरासिक पार्क

***द लॉस्ट वर्ल्ड: जुरासिक पार्क*** () 1997 में बनी अमरिकी विज्ञान पर आधारित थ्रिलर फ़िल्म है जिसका निर्देशन स्टिवन स्पिलबर्ग द्वारा किया गया है। यह *[[जुरासिक पार्क (फिल्म)|जुरासिक पार्क]]* का दुसरा भाग है।

## पात्र
* जेफ गोल्डब्लुम - डॉ॰ इयान मालकोल्म।
* जिलियाने मुर - डॉ॰ सेराह हार्डिंग।
* वेनेसा ली चेस्टर - केली कर्टिस मालकोल्म।
* पेटे पोस्लेथवेट - रॉनल्ड टेंबो।
* आर्लिस हॉवर्ड - पिटर लुडलो।
* रिचर्ड एटन बोरोघ - जॉन हैमोंड।
* विंस वाघ्न - निक वैन ओवन।
* पिटर स्टोमेर - डिटर स्टार्क।
* हार्वे जेसन - अजय सिद्धू।
## बाहरी कड़ियाँ

श्रेणी:जुरासिक पार्क फिल्में
जुरासिक पार्क III

***जुरासिक पार्क III*** ( अंग्रेज़ी: ***Jurassic Park III*** ) 2001 में बनी अमरिकी विज्ञान पर आधारित थ्रिलर फ़िल्म है जिसका निर्देशन स्टिवन स्पिलबर्ग द्वारा किया गया है। यह *[[द लॉस्ट वर्ल्ड: जुरासिक पार्क]]* का अगला भाग है।

## पात्र
* सैम नील - डॉ॰ एलन ग्रांट।
* विलियम एच॰ मेसी - पॉल किर्बी।
* टीआ लेओनी - अमैंडा किर्बी।
* अलेसैंड्रो निवोला - बिली बर्नन।
* ट्रेवोर मॉर्गन - एरिक किर्बी।
* माइकल जेटर - उडेस्काय।
* जॉन डेह्ल - कूपर।
* ब्रूस यंग - नैश (विमान का पायलट)
* लौरा डर्न - ऐली

## सन्दर्भ

## बाहरी कड़ियाँ

श्रेणी:2001 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
श्रेणी:विज्ञान कथा फ़िल्में
श्रेणी:2000 की विज्ञान कथा फिल्में
श्रेणी:डायनासोर के बारे में फिल्में
श्रेणी:2001 विज्ञान कथा फ़िल्में